**Tuotevalikoiman laajennus GEMÜ CONEXO**

**Innovatiivinen ja kokonaisvaltainen ratkaisu laitteistojen elinkaaren hallintaan**

GEMÜ CONEXO on innovatiivinen ja kokonaisvaltainen ratkaisu erilaisten laitteistojen elinkaaren hallintaan. Järjestelmä koostuu tällä hetkellä RFID-siruilla varustetuista venttiileistä ja siihen liittyvästä IT-infrastruktuurista.

Jokainen oleellinen venttiilikomponentti, kuten runko, toimilaite ja kalvo, on jäljitettävissä yksiselitteisesti sarjanumeroinnin avulla ja luettavissa RFID-lukijan eli CONEXO Penin avulla. Mobiiliin päätelaitteeseen asennettava CONEXO App helpottaa ja parantaa "Installation qualification" -prosessia sekä tekee huoltoprosessista läpinäkyvämmän ja helpommin dokumentoitavan. Huoltomekaanikkoa ohjataan aktiivisesti huoltosuunnitelman mukaisesti. Hänellä on käytössään kaikki venttiiliin liittyvät tiedot kuten tehtaan koetustodistukset, testausdokumentaatiot ja huoltohistoriat. CONEXO Portal on keskeinen elementti, jonka kautta voidaan kerätä, hallita ja käsitellä kaikkia tietoja.

Nyt tuotevalikoimaa laajennettiin jälkiasennusratkaisulla. CONEXO Retrofitin avulla olemassa olevien laitteistojen GEMÜ-venttiileihin ja ulkoisten toimittajien tuotteisiin voidaan jälkiasentaa GEMÜ CONEXO sekä integroida sitä varten tarkoitettu ohjelmistoympäristö. Laitteistokomponenttien tunnistusta varten on vaatimusten mukaan käytettävissä erilaisia vaihtoehtoja: muovisuojus ja johtoside, muovikomponenttien tarrat ja pysyvä jaloterässinetti.

Lisäksi tuotevalikoimaa on täydennetty pilviratkaisulla. Tällöin CONEXO Portalin paikallinen asennus ei ole tarpeen. Kyseinen yhteys mahdollistaa sinne tallennettujen tietojen verkosta riippumattoman käytön ympäri maailmaa.